Държавен вестник, бр. 105, 2013 г., стр. 61

БРОЙ  105	
Д Ъ Р Ж А В Е Н  В Е С Т Н И К 	
СТР.  61  
В химическите производства част от произ-
водствените задачи се извършват чрез компютър-
ни програми, което изисква от химик-технолога 
отлично познаване на етапите на технологичните 
процеси и режимите на работата, да реагира 
адекватно на промените, спазвайки спецификата 
на технологията. 
Технологът трябва да разбира и да интер-
претира резултатите от химичните анализи, да 
разбира функционирането на уредите, използ-
вани за провеждане на анализите, да познава 
стандартите за качеството на продукцията. Той 
проверява верността на резултатите и прави 
отчет за анализите.
Сложността на операциите, които извършва 
химик-технологът, зависи от спецификата на 
производствените процеси. Производствените 
процеси в химическата индустрия обикновено са 
непрекъснати, което определя в голяма степен 
спецификата на неговата работа. Оттук произ-
тича едно от изискванията за неговата успешна 
работа – да знае как да реагира в критична 
ситуация с цел отстраняване на възникнал 
проблем и свеждане до минимум на загубите и 
опасностите от тази ситуация. Реалните произ-
водствени условия налагат химик-технологът да 
може да заема няколко работни места в дадено 
химично производство. При промяна на техно-
логичните процеси и при въвеждане на нова 
техника във фирмата да участва във форми за 
усъвършенстване на професионалните компе-
тенции. Това изисква нагласа за надграждане на 
знания и умения, за самостоятелно усвояване на 
нови компетенции, необходими за променящите 
се условия на труд. 
Успешната работа на химик-технолога из-
исква да познава действащите стандарти за 
опазване на околната среда, правилата за 
здравословни и безопасни условия на труд, са-
нитарно-хигиенните изисквания за съответното 
производство.
Умението да поема отговорност и да рабо-
ти в екип е важно изискване в условията на 
работна среда, той трябва да познава места-
та с рискови фактори – високи температури, 
токсични вещества, високо налягане и др., и 
да изпълнява инструкциите за здравословна и 
безопасна работа.
При изпълнение на своите задължения, ко-
гато е изложен на вредни влияния, да използва 
личните предпазни средства. По време на ра-
бота химик-технологът трябва да е отговорен 
за своето здраве и безопасност и да следи за 
безопасността на работния екип.
Като част от екипа трябва да създава добри 
работни взаимоотношения, да бъде коректен и 
лоялен към фирмата.
2.2. Възможности за продължаване на про-
фесионалното обучение
Лице, придобило трета степен на професи-
онална квалификация по професията „Химик-
технолог“, може да се обучава за придобиване 
на квалификация по професиите с придобиване 
на трета степен на професионална квалифи-
кация – „Биотехнолог“, „Лаборант“, „Еколог“ 
или „Технолог в силикатните производства“, 
като обучението следва да се осъществи след 
конкретизиране (от обучаващата институция) 
на разликите в отрасловата и специфичната 
професионална подготовка и осигуряване на въз-
можности за нейното допълнително усвояване. 
2.3. Възможности за професионална реали-
зация съгласно Националната класификация 
на професиите и длъжностите (НКПД 2011) 
в Република България, утвърдена със Заповед 
№ РД-01-931 от 27.12.2010 г., изм. и доп. със 
заповеди № РД-01-204 от 28.02.2011 г., № РД-01-
426 от 30.05.2011 г., № РД-01-529 от 30.06.2011 г., 
№ РД-01-952 от 29.12.2011 г., № РД-01-586 от 
6.07.2012 г. и № РД-01-1002 от 19.12.2012 г.
Придобилият трета степен на професионална 
квалификация по професията „Химик-технолог“ 
може да заема длъжности от единична група 
3116 „Химик-технолози“ от НКПД 2011, както 
и на други подобни длъжности, допълнени при 
актуализиране на НКПД. 
3. Цели на обучението
3.1. Цели на обучението по общата задъл-
жителна професионална подготовка, единна за 
всички професионални направления
След завършване на обучението обучаваният 
трябва да:
– познава и спазва правилата за здравословен 
и безопасен труд;
– използва информационни и комуникаци-
онни технологии; 
– работи успешно в екип и осъществява 
ефективна комуникация с колегите си и преките 
ръководители;
– ръководи и поема отговорност за работата 
на група хора/екип; 
– демонстрира предприемачески идеи, под-
ходи и умения; 
– притежава необходимите икономически 
знания; 
– познава трудовото законодателство, опре-
делящо неговия статут, права и задължения;
– владее един или два чужди езика на ниво, 
позволяващо му да ползва техническа и техно-
логическа документация;
– работи за устойчиво развитие на фирмата 
и за утвърждаване на нейния имидж.
3.2. Цели на обучението по отрасловата 
професионална подготовка, единна за всички 
професии от професионално направление „Хи-
мични продукти и технологии“
След завършване на обучението обучаваният 
трябва да:
– описва и прилага ефективна организация 
на труда и на работното място в химичните 
производства;
– спазва санитарно-хигиенните изисквания 
и изискванията за опазване на околната среда;
– описва и правилно класифицира сурови-
ни, полуготови продукти и крайни продукти в 
химичните производства;
– описва и обяснява физико-химичната 
природа и етапите на технологичните процеси;
– характеризира предназначението и принци-
пите на действие на оборудването в химичното 
производство;